LidanRubinov/Halacha-QA huggingface dataset:
שאלה: לימוד תורה ותפילה קצרה: זה כבר כמה חודשים שאני מתפלל תפילה קצרה (ברכות וכו שמע ישראל) ולומד תורה, אני כל היום כמעט לומד תורה ואפ כשאני לא לומד אני גם לומד להכניס את זה בתורה, התורה שאני לומד היא על מנת ללמד ואני מחזק הרבה אנשים להתקרב ליהדות בדרך נכונה "מעט מעט אגרשנו" ובעניין התפילה אני עושה כך כי ממש אני מרגיש שכך אני צריך לעשות, בהתחלה בדקתי אולי זאת עצת היצר והתפללתי אפ בכח ואפ רק קצת יותר משמע ישראל כדי לבדוק ממש ממה זה נובע ופשוט בכל פעם הבנתי שה רוצה ממני שאני ילמד תורה ויעשה תפילה קצרה(כי התורה שאני לומד היא דבר שממש צריך בעולם הרבה חסידות וחיזוק לעם ישראל ואני גם כותב חידושים ויש לי אפ הסכמה מרבי דוד אבוחצירא) ואני בעז"ה רוצה להתחתן ואשמח לקבל לזה אסמכתא מהתורה ופסיקה להיתר כי כתוב בשולחן ערוך "ומלמד לאחרים פטור מתפילה" והלימוד שלי הוא ממש בשביל עם ישראל וזה ממש חשוב לי לעשות כל מה שאני יכול שהדור שלנו יחזור בתשובה בדרך נכונה לא רק עם שכל גם עם לב.
תשובה: ב"ה לך יקירי. מאוד התרגשתי לקרוא את מכתבך, לראות את הרצונות הנפלאים שלך, ואת ההשקעה הרבה שלך, זה ממש נפלא. המשך לעשות חייל, המשך להשפיע בעם ישראל, ותזכה להמון שפע הצלחה. אתה יודע, שמסופר על המיילדות העבריות שהן לא שמעו לדבר פרעה, והן המשיכו להחיות את הילדים, שהן יראו את האלוקים, ויעש להן בתים וירב העם ויעצמו. יש מי שפרש שהשכר הגדול ביותר שלהן היה בזה שמה שהן השקיעו את כל החיים שלהן, הקדוש ברוך הוא שלח בכך הצלחה, שבאמת עם ישראל התרבה מאוד מאוד. כך כשאדם באמת רוצה והקדוש ברוך הוא עוזר לו, זו השמחה הגדולה ביותר. אכן מצאנו שיש אנשים שהם היו שקועים בכל מאודם בלימוד התורה ובהוראתה בעם ישראל שהם היו פטורים תפילה, אך חשוב לדעת שאלו היו בודדים מאוד. וכבר נאמר בהלכה שהיום אין לנו אנשים כאלו. כל אחד צריך להתפלל את כל התפילה, ולא נכון לוותר על חלק ממנה. אך יתר מכך, בתפיסה המחפשת להוריד מהתפילה כדי לעשות דברים חשובים יש בעיה ביסודה. אנו בכל החיים שלנו עושים השתדלות, ואנו קטנים ופשוטים, ואנו רק יכולים לעשות מעט. כדי שבאמת נצליח במה שאנו רוצים, אנו צריכים שהקדוש ברוך הוא יעזור לנו, ושהוא יתברך ישלח ברכה במעשים שלנו, ואף יתן לנו כח לעשות חיל. לכן התפילה בפרט במצבים אלו איננה רק הכרח, אלא היא ממש דבר מרכזי מאוד, שהיא חלק משמעותי במעשים שלנו. אדם שעושה בלי להתפלל על כך, מפסיד חלק גדול מאוד מכל העניין. דבר נוסף, כשאדם עושה בלי להתפלל על כך, הוא מתרגל לכך שהכל ממנו, ולא מה'. ובכך הוא מתרגל למשהו לא ישר, לתפיסה שהכל תלוי במה שהוא יעשה או לא יעשה. חשוב לדעת שה' הוא שמנהל את העולם, והכל מתנהל על פיו, אנו לא באים להחליף כביכול את ה', ולא באים לנהל את העולם. אנו מאמינים שה' יודע מה לעשות ואיך לעשות, הרבה יותר טוב ונכון מאיתנו, ואנו עושים רק את מה שהוא יתברך אומר לנו בתורה ובדברי חכמנו זכרונם לברכה. לכן, לא רק שחשוב שהפשרנות והרעיונות של לקצר את התפילה, אינן נכונות, יש בהן גם כשל פנימי, והפסד גדול. התפילה היא מרכז העולם, היא עצם הקשר שלנו עם ה'. וכבר אמרו חכמים שהתפילה היא האידאל של כל העולם, היסוד של הכל, וחשוב מאוד שאנו נשקיע בתפילה, נתאמץ בתפילה, וה' ישמע תפילתנו, ויקבל אותן לרצון וישלח לנו שפע ברכה והצלחה. הרב יצחק גרינבלט.
שאלה: וסת הגוף חוששת לעונה בנונית: הרב אישה שיש לה וסת הגוף האם היא חוששת לעונה בנונית? מה נהוג לפסוק למעשה? (הש"ך קפד ס"ק לב משמע ממנו שכן והחוות דעת מחלק שרק שהיא רגילה לראות בהתחלת המיחושים או באמצע אבל אם רואה דם לאחר המיחושים לא צריכה וכן הגר"ז. לעומת זאת הט"ז כותב שאישה שיש לה וסת הגוף חוששת רק וסתה ולא צריכה לחוש לעונה בנונית, וכן נראה בחכמת אדם קיב סעיף לב וכן בקהילות יעקב מביא בשם חזו"א שחוששת רק למיחושים.) 2. אישה שיש לה וסת הגוף ורואה בהתחלת המיחושים דם האם חוששת גם להפלגה וכן לוסת החודש?
תשובה: נדיר שיש לאשה וסת הגוף בלבד (חוץ מאשה שלוקחת גלולות) אבל למעשה היא לא צריכה לחשוש לשום וסת ורק לוסת גופה. סליחה באיחור מתן התשובה.
שאלה: כתובה ותעודת נישואין: אני ובן זוגי מעוניינים להתחתן אבל נתקלנו בבעיה כי להוריו אין כתובה ואין תעודת נישואין בטענה שפעם הורי הכלה היו שומרים אצלהם את הכתובה והתעודת נישואין. אך הוריה של אימו אינם בחיים. מה עלינו לעשות?
תשובה: ב"ה שלו-ם וברכה שיהיה לכם במזל טוב. יתכן שיש העתק של הכתובה ברבנות שבה ההורים נרשמו לנישואין וכן אפשר לקבל שם אישור לנישואין. ואת הנ"ל תביאו לרשם הנישואין שלכם. בהצלחה הרב חגי בר גיורא
שאלה: מגבונים בשבת: האם מותר לנקות בשבת לכלוך מהספה במגבון לח: 1) במידה והספה היא מעור? 2) במידה והספה היא מחומר סינתטי דמוי עור?
תשובה: נחלקו הפוסקים לגבי שימוש במגבונים לחים לצורך ניקוי תינוק. יש אוסרים ויש מתירים. עיקר הבעיה היא איסור סחיטה. גם המתירים התירו בעיקר בניקוי תינוק בגלל הצורך הגדול להקל בזה  קשה לשטוף תינוק תחת ברז מים קרים בשבת חורפית  ומסיבות נוספות  המגבון מתלכלך מיד כשבא במגע עם התינוק ועוד סיבות. כיון שאין צורך מיוחד לנקות ספות דווקא עם מגבונים יש להימנע מכך אף לדעת המקילים הנ"ל. בנוסף יש להיזהר לא לשפשפף בחוזקה את מקום הלכלוך כדי לא לבוא לידי איסור כיבוס.
שאלה: שימוש באינטרנט: רציתי לדעת אם מותר לי לצפות בהרצאות באינטרנט- ביוטיוב שזה לא אתר "מסונן" מתכנים לא טובים אבל אני נכנסת רק בשביל השיעורי תורה האם יש בזה בעיה?!
תשובה: : למרות שאת עומדת בכך, אבל אחרים לא עומדים בכך. לכן לא כדאי להשאיר אינטרנט ללא חסימה. בכל אופן אם את יודעת שלא תכשלי- מותר להיכנס לצורך.
שאלה: חזרה בתשובה ו בית:, כבוד הרב. אני רוצה להתחיל ולהגיד על האתר הנפלא הזה שמעשיר ומחזק אותי בדרכי לחזרה בתשובה. והשאלה שלי נוגעת ל בית בזמן חזרה בתשובה: אני בחור בן 29 נשוי עם שני ילדים ברוך השם, ובחודש האחרון אני מרגיש צורך עז להתחזק וללכת בדרכי המצוות ולחזור בתשובה שלמה. העניין הוא שיש קצת מחלוקת עם בת זוגתי שלמדה בבית ספר דתי ומבינה בהלכות בטוב של הדת, אבל חוששת שאני ילך רחוק עם החזרה בתשובה ולא רואה צורך כמוני להתחזק, מה שגורם לחילוקי דעות ואני חושש מלגרום למריבה ולכן אני קצת מרגיש שאני הולך אחורה בעניין התחזקות. נכון שהאדם מקבל עליו רק ניסיונות שהוא יכול להתגבר עליהם אבל אני מרגיש שזה כבד עלי, כבוד הרב איך אני יוכל להתחזק מבלי לפגוע ב הבית?
תשובה: ב"ה לך. שמחתי מאוד לקבל את מכתבך, לראות את הרצונות הנפלאים שלך, ויחד עם זאת את הרגישות הגדולה שלך ל בית. אין ספק שהדרכתה של התורה היא לשמור על בית, שהבית ביהדות הוא דבר מאוד מרכזי. יחד עם זאת, ברגע שהבית מגביל את האדם יתר על המידה, ההגבלה הזו גורמת לאדם תחושות מאוד לא טובות, וגורמת לו לחוש ממש כאילו הוא בכלא בתוך ביתו. לכן חשוב מאוד לדעת את האיזון ואת הדרך איך מצד אחד לשמור על הבת, ומצד שני להשקיע בהתקדמות אישית, ובעשיית דברים שכל אחד מבני הזוג רוצה וצריך לצורך החיים שלו. ביחס להתקדמות רוחנית, ודאי שהדבר אפשרי, גם בלי לפגוע ב הבית, ואף מעבר לכך, התחזקות רוחנית נכונה אמורה לחזק את הבית, שהרי זה חלק מהיהדות, והיהדות מדריכה אותנו לעשות דברים כאלו בדרך הטובה והשלמה ביותר. מסופר על אחד מהאנשים המפורסמים שחזר בתשובה, והוא סיפר לרב שלו שאשתו מאוד מתנגדת, אמר לו הרב, שזה סימן שהחזרה בתשובה שלו פגומה, ושהוא צריך לתקן את מה שלא ר בחזרה בתשובה שלו, שהרי אם החזרה בתשובה שלו הייתה טובה, האשה שלו הייתה צריכה להיות שמחה מכל התהליך הזה, ואין סיבה שהיא תתנגד. ואכן אותו חוזר בתשובה, שהיום הוא רב, תיקן את הטעון תיקון, ולא רק שאשתו הפסיקה להתנגד, היא בעצמה חזרה בתשובה. לכן, בתהליך ההתחזקות שלך חשוב לשים דגש ותשומת לב על כמה נקודות חשובות: א. אל תדרוש מאחרים אלא רק מעצמך. ב. השקע הרבה בשמחה, להיות נעים לסובבים אותך. ג. יסוד חשוב בחזרה בתשובה זה חסד, ועיקר החסד הוא עם המשפחה. ד. קבע זמנים ללימוד תורה, ועשה זאת במתינות, לא מתוך לחץ, אלא מתוך השקעה מתונה ורגועה, בלימוד שיהיה לך טוב, שתחזור ממנו רגוע ושמח. ה. עשה לך רב. קבעו לכם דמות שתוכלו שניכם להתייעץ איתה. כך תמנעו מריבות וקשיים. ו. התקדם צעד אחר צעד, מתוך דיבור משותף, ומתוך הבנה משותפת. ידידי, אלו נקודות בסיסיות, וכמובן שיש עוד המון, אך לא אוכל להאריך לעת עתה, ואם תרצה אשמח בהמשך לעזור עוד, לכוון ולחזק, וכמובן לעזור במציאת מסגרת מתאימה של לימוד, או במציאת רב וכדומה, אשמח להיות בקשר ולעזור אף באופן המעשי בכל מה שאוכל. הרב יצחק גרינבלט.
שאלה: המשך- עקירת עץ פרי: לכבוד הרב. קנינו בית שיש לו שיח עץ פסיפלורה. (הבנתי שלספרדים, כמונו, זה שיח) הוא הפריע לי משום שמשך דבורים וזה סיכן את ילדי ומעבר לכך, לכלך לי מאוד את החצר. קיצצתי אותו ממש ובקיץ הוא התייבש עד שיצא לגמרי. האם פעלתי נכון ואם לא, כיצד אני יכולה לתקן זאת? וב השאלה נשאלה בהמשך לשאלה "עקירת עץ פרי שמפריע"
תשובה: וברכת ד' לא נראה שיש צורך לעשות תשובה על נושא זה, מכמה טעמים. א. לספרדים הפסיפלורא היא ירק ולא ברור שיש בה איסור השחתת עץ מאכל. ב. הפסיפלורא הזיקה ולפי רוב הראשונים במקרה של נזק אין איסור קציצת עץ פרי. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: עקירת עלי סברס שהשרישו: יש לי בגינה סברס שניטע לצורך הפרי לא לגדר, בעת הקטיף יש שלא נזהרים ונופלים עלים מן העץ על הקרקע ואח כ משרישים וצומחים. אני מעדיף לעוקרם ולפנותם ובכך להשמר מאיסור ערלה עתידי, ולצמצם את רוחב הסברס המתפשט. מותר לעקור אותם או שיש בכך משום בל תשחית? בכלל מאיזה שלב של גדילת הצמח יש איסור בל תשחית? כיוון שלעיתים קרובות צומחים להם עצי פרי ללא רצוני כמו כן, אם גדל עץ סמוך מאוד לעץ אחר עד שאולי הוא מסכן את חברו- מותר לי לעקור אותו? ועץ שצמח סמוך למבנה ועלול ברבות השנים לפגוע בו, מותר לעקור אותו? ב
תשובה: וברכת ד' מכיוון שלדעת הנצי"ב העמק דבר שופטים כ, יט, אין מלקות בעץ שעדיין לא עושה פרי, ומכיוון שניטע של מדעת, וא"כ יתכן שאין לו הגדרת עץ, לכן נראה שאפשר לעקור, בייחוד שאתה רוצה שלא יתפוס רוחב, ועל כן נראה שאפשר לעקור במצב כזה את הענפים שנטעו שלא מדעת. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ברכת קפה ותה בסוף הסעודה: בחסדי ה יתברך המ"ב בסימן קעד ס"ז סוף סקל"ט הביא את החיי אדם שכתב לברך על הקפה בסוף הסעודה וכתב שדבריו אינם מוכרחים ולכן נכון לברך על הסוכר. מלימודי את כל הסימן נראה שהעיקרון העולה שאם המשקין באים מחמת הסעודה אין לברך עליהם, לעומת זאת אם לא באים מחמת הסעודה יש לברך עליהם. האם משפחה שבאופן קבוע שותה תה לאחר הסעודה בתור קינוח סעודה ולא כחלק מהסעודה, ובנוסף עם התה באים עוד דברי קינוח, לכאורה ע"פ העיקרון הזה יצטרכו לברך, ודברי המ"ב הם כאשר התה הוא חלק מהסעודה ולא לאחר הסעודה. אם המסקנה נכונה, האם נכון להחמיר ואם קיים עוד דבר אכילה בזמן הקינוח שברכתו שהכל כגון שוקולד נכון יהיה לברך על השוקולד ולכוון לפתור את הקפה ורק כאשר אין שוקולד יברך על הקפה?
תשובה: שאלת חכם חצי תשובה, על קפה ותה לא מברכים בתוך הסעודה ולו רק בגלל ספק. ולכן בימי החול עדיף: א. או שישתה תה לאחר ברכת המזון.(בשבת ברכת הגפן פוטר שהכול של תה) ב. או שיברך על שוקולד שהכול ויפטור את הקפה והתה. ואם בכול אופן שותה טרם ברכת המזון לא יברך.
שאלה: תנועת "דרך חיים" בנשיאות הרב גינזבורג: האם הצטרפות לתנועת "דרך חיים" בנשיאות הרב יצחק גינזבורג שליט"א סותרת את השקפתנו על המדינה הקיימת?
תשובה: לכאורה כן, הם לא מכירים בכך שאנחנו בתהליך של אתחלתא דגאולה. לחיות בדור שלנו ולא להודות לה' על קיום המדינה בגלל שמנהלים אותה אנשים שאינם שומרי תורה ומצוות זו כפיות טובה. יש דברים שהם לא ר ואנחנו לא משלימים איתם אך בגלל זה לא להודות לה' על כך שהוא נתן לעם ישראל מדינה לאחר אלפיים שנות גלות ולאחר השואה האיומה שפקדה את עמנו?! מדינת ישראל זקפה את קומתו של עם ישראל בכל מקום בעולם ואי אפשר להתעלם מלהודות על הטוב. נלווים לזה גם דברים שליליים, אבל האם כשעם ישראל יצא ממצרים לא הלך איתם פסל מיכה? לא היו איתם דתן ואבירם? ישראל לא עשו את העגל? עדיין לא הגענו לשלמות המוגמרת אך עדיין צריך להודות לה' על מה שיש לתקן את מה שמקולקל. לא בגלל שמתלוות גם תופעות שליליות צריך חלילה לשלול את כל המהלך האלוקי הגדול. פעם דיברתי עם מישהו והוא אמר לי שלא יתכן שיש פה פושעים שעושים עברות! אמרתי לו שאם הוא היה בזמנו של משה רבנו והוא היה יודע שישראל יעשו את העגל, הוא היה מוציא את ישראל ממצרים או לא? נכון שישראל עשו את העגל אבל מצד שני הם קיבלו את התורה, הם דור הדעה שהנחיל לנו את היסודות. גם פה, נכון שמתלווים דברים שליליים אבל צריך שהם לא יחפו על הדברים החיוביים שיש.
שאלה: לימוד תורה ופרנסה: לכבוד הרב, שמעתי שהרמב"ם אמר שמי שמתפרנס מצדקה מחלל שם שמיים. יש היום משפחות שהבעלים לומדים תורה ומשקיעים את זמנם ומקדישים את כל חייהם לתורה- אני מעריצה אנשים כאלו! אבל השאלה שלי, אם המשפחה בכל זאת לא מסתדרת כלכלית, והבעל לא יוצא לעבוד, והוא חיי מהכסף שנותנים לו מצדקות או המשפחה שלפעמים גם לה בעצמה קשה לכלכל אותו- האם זה ראוי? כי יש גם את העניין של צדיקים מלאכתם נעשת בידי אחרים- אז יש כאן סתירה כלשהי לא? ובדור של היום יש כל כך הרבה חילונים וכופרים לצערי הרב, והרי העולם כולו עומד על התורה- אז אולי בדור של היום צריך כמה שיותר אנשים שילמדו תורה דווקא בגלל שיש הרבה כופרים, כדי שלעם ישראל יהיה כמה שיותר זכויות? אשמח לתשובה! :)
תשובה: דעתו של הרמב"ם היא לא רק על הלומדים היא גם על המלמדים (כמובן שמכיון שמקובל לקבל שכר אין בכך חילול ה'). דעתו היא במיעוט וכבר כתב הכסף משנה אחרת,ולו רק מפני שזה כורח המציאות שלא תשתכח תורה מישראל. לימוד התורה בכל הגילאים היא מחזקת את האומה ויש בכך אינטרס לאומי, והצורך להעמיד דור ראוי של מנהיגות רוחנית, דיינים ורבנים. לימוד התורה בכולל הוא למשך כמה שנים ולא לכל החיים. משפחות רבות בתחילת דרכם הן בלימודי תורה או אקדמיה מסתפקות במה שיש.
שאלה: לשתות שיירי נטילה: לרב ומחילה. איך הרב מסביר את הגמרא הוריות דף יב ב שכתוב שאסור שיירי נטילה? ומחילה השאלה נשאלה בהמשך לשאלה "לשתות שארית מי נטילה- המשך"
תשובה: הגמ' בהוריות י"ג מדברת על שיירי רחיצה שלא דומים למי נטילה שהיו בכוס של רביעית ונתקדשו קצת
שאלה: תענית דיבור בימי השובבי"ם: לרב אישה שרוצה לקבל עליה יום אחד של תענית דיבור בימי השובבי"ם כיצד תנהג? מה מותר לומר ומה אסור? האם זו תענית מהזריחה ועד השקיעה?
תשובה: לקבוע יום אחד רצוי שני או חמישי ביום שהיא טהורה. לשבת בחדר נקי ומסודר ואחרי התפילה בבקר לקרוא שלש פעמים ספר תהלים ולא לדבר אף מילה מהתחלה ועד הסוף. אמנם מותר לאכול וכמובן יש לברך על כל אכילה ושתיה ואחרי שמתפנים בשירותים.
שאלה: תשמיש בעשרה בטבת: לפי החישוב שלנו הביוץ אמור להיות ביום שישי שבו חל צום עשרה בטבת, כך שהלילה שבו הסיכויים הטובים ביותר להרות הוא ליל עשרה בטבת. האם ניתן לשמש בלילה זה? (יצויין שב"ה יש לנו ילדה כבת שנתיים)
תשובה: אין שום בעיה הלכתית לשמש בצום ורק אסור ביום כיפור ובתשעה באב. אבל בשאר הצומות אין בעיה וודאי אין בעיה לילה לפני הצום ולילה אחר הצום.
שאלה: הכנת קפה בשבת לאשכנזים- המשך: לרב ו ומחילה. לפי חלק מהספרדים יש בישול לאחר קליה לכן יש מחמירים מספק איסור תורה ויש מקילים מה סברת האשכנזים בזה? השאלה נשאלה בהמשך לשאלה "הכנת קפה בשבת לאשכנזים"
תשובה: האשכנזים מחמירים בכך.
שאלה: שילוח הקן בקן הנמצא בחלון- המשך: לרב ומחילה. האם החלון לא נחשב חצר המשתמרת? ולפי ידיעתי צריך מקום הפקר? השאלה נשאלה בהמשך לשאלה "שילוח הקן בקן הנמצא בחלון"
תשובה: חלון מחוץ לסורגים ולדלת החלון איננו משתמר והוא בגדר הפקר
שאלה: השקה במקווה: לרב. האם החור צריך להיות פתוח כל הזמן? השאלה נשאלה בהמשך לשאלה "סימן לכך שיש השקה במקווה"
תשובה: השולחן ערוך (יורה דעה, רא, נב) כתב שאין צריך הפתח להיות פתוח כל הזמן אלא מספיק השקה פעם אחת. הש"ך כתב שלכתחילה ראוי שיהיה פתוח
שאלה: החזרה בשבת: רציתי לדעת לגבי קוגל (פשטידה) שנאכל בליל שבת ומבושל כל צרכו, האם יהיה ניתן במצב כלשהו להכניסו לסיר החמין (בלי כיסוי) בכדי לאוכלו למחרת? והאם יש הבדל בין חם מעט ללא חם? נ.ב. אשמח אם הרב יוכל לפרט את המקורות בכדי שאוכל להרחיב את אופקיי.
תשובה: בעניין הנחת קוגל בסיר חמין צריך לבחון האם קיימים שלושה איסורים: איסור בישול, איסור הטמנה, איסור שהיה. להלכה מותר. הרחבת תשובה: איסור בישול- אין בדבר יבש, ומותר להניחו ישירות על פלטה או להניח אותו בתוך סיר כי אין בישול אחר בישול. איסור שהיה -מותר להניח דבר יבש על פלטה הנחשבת להלכה כצידי המדורה (ולא גרוף וקטום). איסור הטמנה - אין איסור הטמנה של אוכל באוכל כאשר האוכל לא מונח על האש. (שיח,לג)
שאלה: : המון כבוד הרב, אני מתכוון לקחת איתי נקודות אלו שציינת ללכת בדרכם ובעזרת השם להצליח להיתחזק ולחזק את בני המשפחה. אני מאד שמח שיש את המקום הזה שעוזר ומכוון לאחרים, והלוואי שעוד רבים ישתמשו באתר זה. השאלה נשאלה בהמשך לשאלה "חזרה בתשובה ו בית"
תשובה: ב"ה לך. שמחתי מאוד לעזור, ואשמח לעזור עוד בכל מה שאוכל, תרגיש חופשי לפנות לשאול ולבקש, ואנו כאן בשבילך, שמחים לעשות ככל יכולתנו להגדיל תורה ולהאדירה. הרב יצחק גרינבלט.
שאלה: עזרה לאשה שנופלת: לכבוד הרב, האם אם מישהו שומר נגיעה ולדוגמא ראה אישה נופלת, אם הוא ראה אותה בדרך לנפילה, מחובתו שיעזור לה שלא תיפול גם אם זה יהיה כרוך בנגיעה? ואם היא כבר על הרצפה וכעת היא זקוקה לסיוע לקום ממנה, אם היא מסוגלת לבד אני מניחה שמן הראוי שלא ייגע בה, אך אם מאוד מאוד קשה לה לקום לבדה, מחובתו לעזור לה? והדין הוא אותו דין לגבי בן אדם שהוא נשוי או לא נשוי, והאם זה משנה אם האשה רווקה, נשואה, אלמנה, גרושה?
תשובה: זו גמרא מפורשת במס' סוטה, איזהו חסיד שוטה- זה שרואה אשה טובעת ולא מציל אותה. אומנם שם מדובר אולי בפיקוח נפש, אך גם הרמת אשה שנפלה זו מצווה ומותר.
שאלה: מבולבלת בין המגזרים: כבר שנתיים שאני חושבת על היהדות ולא ענו לי על כל השאלות שלי. אני מאמינה ביהדות אבל יש כל כך הרבה סוגים של דתיים שקשה לדעת מה האמת הנכונה! אני גדלתי בבית שהוא הכל (משולב בדעות של כיפות סרוגות וחרדים והכל!) ואני אחת שצריכה דרך אחת משהו שיהיה מושלם (לפחות כמה שיותר מושלם כי אין שלמות), בכל אופן, כל האחיות שלי למדו בבית יעקב ואני לומדת באולפנה ממש חזקה. עכשיו. יש הרבה דברים שאני אוהבת אצל הכיפות סרוגות. למשל כל השו"תים עם הרבנים שלנו שבביה"ס חרדי זה לא היה כך. וכל ההרצאות והספרי מוסר שלומדים המון. ואם יש שאלה אז ישר יש למי לפנות וכל השיחות אישיות עם המורות שהם חלק מאיתנו (כמובן עם כבוד, אבל שונה מבית ספר חרדי). לעומת זאת יש המון דברים שאני לא מסכימה בכלל!! כל הצניעות. זה לא משהו שהכי חזק!! למרות שמנסים. ולפי דעתי החרדים מצליחים בנושא הזה!! כל כך ברור ההפרדות בסניפים ובהרקדות ובהמון דברים!! ואצל הכיפות סרוגות יש הרבה הקלות (עוד פעם. זה לפי מה שאני רואה ויכול להיות שאני טועה.) ויש לנו רב שלמד במרכז הרב וכל כך הרבה היתרים שאני לא מצליחה להסכים (במידה ויש פגיעה בבן אדם אז מותר ללחוץ לו יד.) ואצל החרדים יש כל כך דגש חשוב על לימוד התורה והצניעות וחשיבות של כל מצווה (.יש פחות את הסיבה למצווה) ומצד שני אין את אהבה לא"י ולעמ"י. אין יום העצמאות שבזכות האולפנה אני מבינה כמה זה יום שמחה ואני לא יודעת למה הם לא חוגגים וזה קשה לי עם זה. לצערי שמעתי כמה פעמים מילדים שאומרים גויים לאנשים חילונים וזה פשוט צביטה בלב. בקיצור אני לא מפסיקה לחשוב על כל זה וכבר יש לי כאבי ראש מרוב שאלות כי כל אחד אומר משהו אחר. מראש!
תשובה: : יש בך נפש טהורה שמחפשת קדושה שלמות אהבה ומבט כללי ואנושי. נראה לי שיש לך שתי אפשרויות או להיות במגזר חרדי פתוח או לחילופין במגזר דתי לאומי עם נטייה חרדית. עד כמה שאני מכיר הזרם החרדי לאומי הוא מצוי יותר ומתאים יותר לנפש הטהורה שבך. ב"ה עם ישראל מתברך בכך שיש בתוכו בנות כמוך. בהתלבטות שבך את יכולה לחבר בין הטוב שיש בכל הזרמים. אל תשמעי לקול בתוכך שאומר לך משהו חד ושולל אלא תקבלי את הטוב שבכל קבוצה. בפועל תנהגי באחת האפשרויות שהזכרתי.
שאלה: בצל עם סכין בשרי וקרש חיתוך חלבי: חתכתי בצל עם סכין בשרי על קרש חיתוך חלבי מפלסטיק מה דין הקרש והסכין?
תשובה: בדיעבד אם חתכו דבר חריף (כדוגמת בצל) בסכין בשרי על גבי צלחת חלבית- דעת פוסקי זמנינו שאין לאסור את הכלים אפילו שניהם בני יומם.
שאלה: נתינת מאכל לגוי: האם מותר לתת משקה או מאכל לגוי שעובד אצלך למרות שאתה יודע שהמאכל לא יתוקן על ידו, כמובן, ללא ברכה?
תשובה: אי נתינת כיבוד   קפה לאינו יהודי שעובד אצלך זהו חילול ה' והתנהגות מוסרית לא נאותה. עליך להתייחס אליו כפי שמקובל להתייחס לבן עמינו. חביב אדם שנברא בצלם נאמר על כל אדם ולא על יהודי או נוכרי. ולגבי הברכה, אינו יהודי אינו חייב בברכות כידוע.
שאלה: חציצה בטבילה בעליה להר הבית: אני עולה להר הבית מידי חודש בחודשו והחודש יש לי בעיה עם חציצה של הציפורניים בטבילה : 1. אני בתחילת השלושים על אימי ויש לי ציפורניים די גדולות (3-4 מ"מ) שאיני יכול כרגע לגזוז עקב השלושים. מה עושים? האם לותר על העליה החודש או שיש אפשרות לגזוז את הציפורניים או לנקות היטב מתחתיהןולטבול ללא גזיזתן. 2. כמו כן יש לי ציפורן שחורה ברגל ( עקב חבלה) שבחלקה העליון כבר נפתחה וכרגע אינה ניתנת לגזיזה, האם יש גם במקרה זה אפשרות לטבול במצב זה עם ניקוי חלקי מתחת לציפורן?
תשובה: א. חייבים לגזוז את הציפורנים, בשלושים יגזוז לכבוד שבת, בימינו לא מגדלים, אבל אם אתה לא יכול לגזוז תנקה אותם. ב. אם היא לא יכולה להגזז זה לא חוצץ, כי זה מיעוטו שאין מקפיד עליו. ולכן תנקה אותה כמה שאתה יכול.
שאלה: נקיון הגוף לדברים שבקדושה: כתוב בהלכה שאחרי שאדם מתפנה צריך לנקות את גופו היטב היטב, אחרת לא יוכל לומר דבר שבקדושה. לפעמים לא מצליחים לנקות ממש לגמרי, אז מה עושים במקרה כזה?
תשובה: אפשר להשתמש בממחטה לחה.
שאלה: סלסול שיער בשבת: השיער שלי מסודר כמעט תמיד בסלסולים. האם מותר לי לסלסל בשיער בשבת? אם הסלסולים היו לפני שבת, ואני רוצה רק לסדר אותם יותר, שיהיו מסודרים (למשל אחרי שינה) בשבת, זה מותר? לרב!
תשובה: אם צריך לסדר השיער כפי שבנים מסדרים סלסול פאותיהם שהיה לפני שבת. המקילים יש להם על מי לסמוך יותר מזה אסור לכול הדעות. (מקורות - קצות השולחן קמו,שש"כ יד הערה קמ,ילקו"י שג, הערה יז)
שאלה: חישוב עונות פרישה: לכבוד הרב, עד לפני חודש אשתי נטלה גלולות למניעת הריון, כך שלא חישבנו עונות פרישה. בין הוסת הקודמת שלה לבין זו שהסתיימה החודש עברו 28 ימים, אבל לא ניתן לחשב עונת הפלגה על סמך הפרש בין 2 וסתות. הוסת הקודמת שלה התחילה בי"ד בכסלו. כיצד ומתי עלינו לפרוש בחודש הקרוב? מראש.
תשובה: בחודש הקרוב צריך לפרוש בעונה בינונית שהיא 30 יום אחרי המחזור הקודם וכן ביום החודש שהוא התאריך שהיא ראתה בחודש הקודם. במקרה שלכם יום החודש הוא י ד טבת.
שאלה: מכסה מיקרוגל בשרי עם כלי חלבי: קרה מקרה שבו חיממנו בטעות פסטה בחזקת חלבי בכלי חלבי עם מכסה מיקרוגל בשרי. מה דין הכלים? והמיקרוגל? מראש. השאלה נשאלה בהמשך לשאלה "כיסוי מקרוגל שהוחלף"
תשובה: האוכל מותר באכילה. את המכסה הבשרי והכלי החלבי יש להגעיל.
שאלה: אונן: הרב כתב שיש להתאבל על מחלל שבת כרגיל. האם בזמן שהוא אונן האבל גם יאכל בלי לברך, כדין אונן רגיל? השאלה נשאלה בהמשך לשאלה "אבלות על מחלל שבת"
תשובה: כן, כפי שאמרו ח בסנהדרין כי האנינות היא בלב, וכיון שיש לעבוד את ד' בשמחה אין לברך בזמן אנינות ח"ו.
שאלה: מעבר מול מצלמה בשבת: למה אסור לעבור ליד מצלמה- הרי לא נרשם משהו ממשי, מה ההבדל בין מעבר מול מצלמה לבין מעבר מול מראה, שגם בה הצורה שלי 'נרשמת' במראה? האם גם במראה זה נחשב לציור של הדמות שלי?
תשובה: במראה אין שום פעולה חשמלית והיא רק משקפת, ואילו במצלמה יש פעילות חשמלית שהיא הרושמת. רק במקום של צורך בטחוני מתירים לעבור מול מצלמה בגלל שהזרם החשמלי קבוע והצילומים ארעיים.
שאלה: בישול עכו"ם בגרמא: על התשובה המהירה. יש צד גדול לומר שהדלקה בגרמא קלה יותר, שהרי אין כאן בישול גוי. הוא רק יניח את הסיר ויפעיל מנגנון שיבשל לאחר זמן. משא"כ הדלקה מנר דולק, הבישול נעשה ישירות ע"י הנכרי. השאלה נשאלה למעשה, ואיני יודע מה להשיב. ב מראש השאלה נשאלה בהמשך לשאלה אישית
תשובה: לא ידוע לי על היתר גרמא בבישולי נוכרים, לא המעשה עצמו אסור אלא הקרבה.
שאלה: אבידה באיזור חילוני- המשך: כוונתי היתה שבמקום של גוים לא מצווים בהשבת אבידהכי הגוים לוקחים לעצמם והמוצא מתייאש, וכך באיזור שיש שם אנשים שלא שומרים תורה ומצוות, אם הם מוצאים הם יקחו זאת לעצמם ולכן המאבד מראש מתייאש, אז מדוע במקום כזה יש למוצא חובת השבת אבידה? השאלה נשאלה בהמשך לשאלה "אבידה באיזור חילוני"
תשובה: ישנם מקומות שמחנכים גם גויים וכ"ש יהודים לא שומרי מצוות להחזיר אבידה ולכן במקום כזה אין יאוש.
שאלה: מה ללמוד בפגישות?: הרב, רציתי לשאול אם הרב יכול להציע לי ספר שאוכל ללמוד בתור אישה. הלימוד יהיה בחברותא עם בחור ישיבה איתו אני כרגע יוצאת למטרות חתונה בעזרת השם. אני מעדיפה שזה יהיה ספר אמונה.
תשובה: : ללמוד מתוך דברי האגדה בתלמוד עם המפרשים שלהם. ניתן ללמוד עם פירוש המהר"ל או עם פירוש עין איה לרב קוק. אם לא רגילים בפירושים אלו ניתן ללמוד ספרים של הוגי דעות בימנו. ספר מכתב מאליהו. ספרים של הרב אבינר וכד'. אפשר גם ללמוד ספר מסילת ישרים ביחד. הכי טוב שהבחור ישיבה יציע, גם בשביל זה הוא בחור ישיבה. לימוד זוגי לבעל והאישה
שאלה: עמידה בברכת אתה קדוש: הרב. אני רואה שכולם עומדים בברכת אתה קדוש, אחרי קדושה- עדיין ברגליים צמודות כמו בקדושה, עד שנגמרת הברכה. יש לזה מקור? צריך לעמוד ככה גם אם אני לא מתפלל עכשיו אלא רק שמעתי קדושה ועניתי גם?
תשובה: כתב מרן בשו"ע סימן קכ"ה ס"ב ו : "טוב לכוון רגליו בשעה שאומר קדושה עם שליח ציבור". ובאליה רבה סצ"ה סק"ז ובערוך השולחן סצ"ה סק"ה כתבו "ונכון לעמוד כך עד אחר ברכת האל הקדוש", וכ"כ בשו"ת שבט הלוי ח"ג סט"ו אות ו' וכך נהג הרה"ג שלמה זלמן אוירעבך זצ"ל (הליכות שלמה תפילה פ"ח דבר הלכה אות ס'). ובילקוט יוסף סקכ"ה ס"ה כתב "וטוב להחמיר לעמוד כך עד שהשליח ציבור יסיים ברכת האל הקדוש" לכן כיוון שמעיקר הדין הקדושה מסתיימת בסוף הפסוק האחרון שהוא ימלוך ה' לעולם וכו' - לשבת ודאי שאסור ואם הכרחי יוכל ללכת וטוב להחמיר לעמוד עד סוף ברכת האל הקדוש. ברכה והצלחה הרב אוריאל מועטי כולל הלכה ישיבת בית אל.
שאלה: האם מותר להשתמש בקולפן בשבת?: מותר לי להשתמש בקולפן בשבת? אם לא, יש לי דרך אחרת לקלף ירקות?
תשובה: שלוש שיטות יש להלכה בעניין קילוף בקולפן בשבת, ודעביד כמר עביד: 1. שמירת שבת כהלכתה: כל פרי שקליפתו נאכלת מותר לקלפו בקולפן בשבת, ופרי שאין קליפתו נאכלת אסור לקלפו בקולפן אלא מותר רק סמוך לסעודה וביד. 2. חזון עובדיה: מותר לקלף בקולפן כל הפרות והירקות. כל קליפה שאינה דבוקה לפרי כקליפת שום ובצל אסור להסירם אלא סמוך לסעודה. 3. מנוחת אהבה: כל פרי שבקילופו בקולפן יתקלף גם קצת מן הפרי מותר לקלפו בקולפן, ופרי שאין ניקלף גם חלק מן הפרי אלא רק הקליפה בלבד אסור לקלפו בקולפן אלא סמוך לסעודה ביד. כל מקום שאסור לקלוף בקולפן ומותר רק ביד- מותר גם כן שימוש בסכין משום שסכין נחשב כידו. הרחבה לתשובה: נחלקו הפוסקים בדין קילוף פרות וירקות בשבת: 1. רמ"א (סימן שכ"א) ומשנה ברורה (שם): אסרו לקלוף כל פרי מקליפתו בשבת משום בורר אלא אם כן קולפו סמוך לסעודה ביד. 2. השמירת שבת כהלכתה: חילק בין פרות שקליפתם נאכלת ולכן אינה נחשבת פסולת לבין פרות שאין קליפתם נאכלת ונחשבת פסולת ובקילופם עובר על הפרדת פסולת מאוכל. 3. החזון עובדיה: חילק בין פרי שקליפתו דבוקה אליו (כתפוח ותפוז) שהקליפה והפרי נחשבים כדבר אחד ואין בהפרדתם משום בורר, לבין פרות וירקות שאין קליפתם מחוברת אליהם (כבצל ושום) שנחשבים כשני מינים המעורבים יחד. 4. המנוחת אהבה: כתב לחלק כחילוקו של החזון עובדיה אלא שלמעשה כתב כיון דהוי ספק איסור דאוריתא אזלינן לחומרא כשיטת הרמ"א. והוסיף שבמקום שיחד עם הקליפה ניטל גם קצת מהפרי אין כלל איסור בורר לכולי עלמא משום שלא מפריד כלל במקום התערובת (דהינו מקום החיבור בין הקליפה לפרי), אלא הוא כחותך חלק מן הפרי. הרב אליעד בן דוד כולל הלכה ישיבת בית אל